ಕಿಸ್ ತನ್ನ ಮೂಲವನ್ನು ನ್ಯೂಯಾರ್ಕ್ ನಗರದ ಜೀನ್ ಸಿಮ್ಮನ್ಸ್ ಮತ್ತು ಪಾಲ್ ಸ್ಟಾನ್ಲಿ ಅವರು ಜೊತೆಯಲ್ಲಿ ಪ್ರಾರಂಭಿಸಿದ ರಾಕ್ ಅಂಡ್ ರೋಲ್ ಬ್ಯಾಂಡ್ ವಿಕೆಡ್ ಲೇಸ್ಟರ್ ನಲ್ಲಿ ಪಡೆದಿದೆ. 

1972ರ ಕೊನೆಯ ವೇಳೆಗೆ ಸಿಮನ್ಸ್ ಮತ್ತು ಸ್ಟಾನ್ಲಿ, ಪೀಟರ್ ಕ್ರಿಸ್ ಎನ್ನುವವನ "ರೋಲಿಂಗ್ ಸ್ಟೋನ್" ನ ಈಸ್ಟ್ ಕೋಸ್ಟ್ (ಪೂರ್ವ ತೀರಗಳ ಪ್ರದೇಶಗಳ) ಆವೃತ್ತಿಯ ಜಾಹಿರಾತನ್ನು ನೋಡಿದರು. ಪೀಟರ್ ಕ್ರಿಸ್, ನ್ಯೂಯಾರ್ಕ್ ಕ್ಲಬ್ ಗ ಳಲ್ಲಿ ಪ್ರದರ್ಶನ ಮಾಡುತ್ತಿದ್ದ ನುರಿತ ಡ್ರಮ್ ವಾದಕನಾಗಿದ್ದ(ಡ್ರಮ್ಮರ್), ಹಾಗು ಇದಕ್ಕೂ ಮೊದಲು ಲಿಪ್ಸ್ ಮತ್ತು ಚೆಲ್ಸಿಯ ಎನ್ನುವ ಬ್ಯಾಂಡ್ ಗಳಲ್ಲಿ ಇದ್ದ. ಕ್ರಿಸ್ ಪರೀಕ್ಷೆ ತಗೆದುಕೊಂಡು ಆಯ್ಕೆಯಾಗಿ, ಹೊಸ ರೂಪದ ವಿಕೆಡ್ ಲೇಸ್ಟರ್ ಗೆ ಸೇರಿದ. 

ಜನವರಿ 1973ರ ಪ್ರಾರಂಭದಲ್ಲಿ ಈ ತಂಡವು ಏಸ್ ಫ್ರೆಹ್ಲೆ ಅನ್ನು ಲೀಡ್ ಗಿಟಾರ್ ವಾದಕನಾಗಿ ಸೇರಿಸಿಕೊಂಡಿತು. ಫ್ರೆಹ್ಲಿ, ಕೆಂಪು ಮತ್ತು ಆರೆಂಜ್ ಬಣ್ಣದ ಎರಡು ಬೇರೆಬೇರೆ ಪಾದರಕ್ಷೆಗಳನ್ನು (ಸ್ನೀಕರ್) ತೊಟ್ಟಿದ್ದರೂ ಕೂಡ, ತಂಡದ ಮೇಲೆ ತನ್ನ ಮೊದಲ ಪರೀಕ್ಷೆಯಲ್ಲಿ (ಆಡಿಷನ್: ನಟನೆ/ಸಂಗೀತ/ನೃತ್ಯ ಗಾರರನ್ನು ಆಯ್ಕೆಮಾಡುವ ಪರೀಕ್ಷೆ) ಪ್ರಭಾವ ಬೀರಿದನು. ಫ್ರೆಹ್ಲಿ ಸೇರಿದ ಸ್ವಲ್ಪ ವಾರಗಳ ನಂತರ, ವಿಕೆಡ್ ಲೇಸ್ಟರ್ ಎಂಬ ಹೆಸರನ್ನು ಬಿಟ್ಟು, ಬ್ಯಾಂಡಿಗೆ ಕಿಸ್ ಎಂದು ಹೆಸರಿಡಲಾಯಿತು.

ಸ್ಟಾನ್ಲಿಗೆ ಈ ಹೆಸರು ಸಿಮ್ಮನ್ಸ್ ಮತ್ತು ಕ್ರಿಸ್ ಜೊತೆ ನ್ಯೂಯಾರ್ಕ್ ನಗರದಲ್ಲಿ ತಿರುಗಾಡುತ್ತಿದ್ದ ಸಂದರ್ಭದಲ್ಲಿ ಹೊಳೆಯಿತು. 
ಕಿಸ್ ತಮ್ಮ ಮೊದಲ ಪ್ರದರ್ಶನವನ್ನು ಜನವರಿ 30, 1973ರಂದು, ಕ್ವೀನ್ಸ್ ನಲ್ಲಿದ ಪಾಪ್ಕಾರ್ನ್ ಕ್ಲಬಿನಲ್ಲಿ (ಇದಾದ ಸ್ವಲ್ಪ ದಿನಗಳಲ್ಲೆ ಇದನ್ನು ಕಾವೆಂಟ್ರಿ ಎಂದು ಮರುನಾಮಕರಣ ಮಾಡಲಾಗಿದೆ)ಮೂರು ಪ್ರೇಕ್ಷಕರ ಮುಂದೆ ಕೊಟ್ಟರು. 
ಈ ಬ್ಯಾಂಡ್ ತನ್ನ ಮೊದಲ ಆಲ್ಬಂ ಮುದ್ರಿಸಲು ಆಕ್ಟೋಬರ್ 10, 1973ರಂದು ನ್ಯೂಯಾರ್ಕ್ ನಗರದ ಬೆಲ್ ಸೌಂಡ್ ಸ್ಟೂಡಿಯೋ ಪ್ರವೇಶಿಸಿತು. ಈ ಬ್ಯಾಂಡ್, ಡಿಸೆಂಬರ್ 31ರಂದು ನ್ಯೂಯಾರ್ಕ್ ನಗರದಲ್ಲಿ ಅಕಾಡೆಮಿ ಆಫ್ ಮ್ಯೂಸಿಕಿನ ಬ್ಲೂ ಆಯಿಸ್ಟರ್ ಕಲ್ಟ್ ಎನ್ನುವ ಬ್ಯಾಂಡಿಗೆ ಪೂರ್ವಭಾವಿಯಾಗಿ(ಓಪನಿಂಗ್) ಪ್ರದರ್ಶನ ಕೊಟ್ಟರು. ಇದು ಸಂಗೀತೊದ್ಯಮದಲ್ಲಿ ಅವರ ಮೊದಲ ಅಧಿಕೃತ ಪ್ರದರ್ಶನ. ಈ ಗೋಷ್ಟಿ/ಸಂಗೀತ ಕಚೇರಿಯಲ್ಲಿ(ಕಾನ್ಸರ್ಟ್)ಸಿಮ್ಮನ್ಸ್ ಮೊದಲ ಬಾರಿಗೆ ಬೆಂಕಿ ಉಗಳುವ(ಫೈರ್ ಬ್ರೀತಿಂಗ್)ಸಾಹಸ ಮಾಡುತ್ತಿರುವಾಗ ಆಕಸ್ಮಿಕವಾಗಿ ಅತನ ಕೊದಲಿಗೆ (ಅವನ ಕೂದಲೂ ಹೇರ್ ಸ್ಪ್ರೆ ಯಿಂದ ಲೇಪನವಾಗಿತ್ತು)ಬೆಂಕಿ ತಗುಲಿತು. ಇದನ್ನು ಈತ ನಂತರದ ಪ್ರದರ್ಶನಗಳಲ್ಲಿ ಮುಂದುವರೆಸಿದ.

ಕಿಸ್ ತಮ್ಮ ಮೊದಲ ಪ್ರವಾಸ (ಟೂರ್/ಪ್ರವಾಸ: ಸಂಗೀತ/ನಾಟಕ ಮುಂತಾದವುಗಳನ್ನು ಪ್ರದರ್ಶಿಸುತ್ತಾ ಊರಿಂದ ಉರಿಗೆ ಮಾಡುವ ಯಾತ್ರೆ/ಪ್ರಯಾಣ) ಫೆಬ್ರವರಿ 5, 1974 ರಲ್ಲಿ ಕೆನಡಾದ ಎಡ್ಮಂಟನ್ ಆಲ್ಬೆರ್ಟಾ ದಲ್ಲಿರುವ ನಾರ್ತ್ರನ್ ಆಲ್ಬೆರ್ಟಾ ಜೂಬಿಲಿ ಆಡಿಟೋರಿಯಂ ಎನ್ನುವ ಸಭಾಂಗಣದಲ್ಲಿ ಪ್ರಾರಂಭಿಸಿದರು. ಈ ಬ್ಯಾಂಡ್, "ಕಿಸ್" ಎನ್ನುವ ತನ್ನದೇ ಹೆಸರಿದ್ದ ಅದರ ಚೊಚ್ಚಲ ಆಲ್ಬಂ ಅನ್ನು ಫೆಬ್ರವರಿ 18 ರಂದು ಬಿಡುಗಡೆ ಮಾಡಿತು. ಕಾಸಾಬ್ಲಾಂಕಾ ಮತ್ತು ಕಿಸ್ 1974ರ ವಸಂತ(ಸ್ಪ್ರಿಂಗ್) ಮತ್ತು ಬೇಸಿಗೆಯ ಉದ್ದಕ್ಕೂ ಈ ಆಲ್ಬಂ ಅನ್ನು ಪ್ರಚಾರ ಮಾಡಿದರು. ಈ ಬ್ಯಾಂಡ್ ಫೆಬ್ರವರಿ 19ರಂದು "ನಥಿಂಗ್' ಟು ಲೂಸ್," "ಫೈರ್ ಹೌಸ್", ಮತ್ತು "ಬ್ಲಾಕ್ ಡೈಯಮಂಡ್" ಯನ್ನು ಪ್ರದರ್ಶಿಸಿದರು. ಇದನ್ನು ABC(ಎಬಿಸಿ) ಯ "ಡಿಕ್ ಕ್ಲಾರ್ಕ್ಸ್ ಇನ್ ಕಾನ್ಸರ್ಟ್" " ಎನ್ನುವ ಕಾರ್ಯಕ್ರಮದಲ್ಲಿ ಪ್ರಸ್ತುತಪಡಿಸಲಾಯಿತು (ಮಾರ್ಚಿ 29 ರಂದು ಬಿತ್ತರವಾಯಿತು). ಇದರೊಂದಿಗೆ ಇದು ಇವರ ರಾಷ್ಟ್ರೀಯ ದೂರದರ್ಶನದಲ್ಲಿ ಕಾಣಿಸಿಕೊಂಡ ಮೊದಲ ಕಾರ್ಯಕ್ರಮವಾಯಿತು. ಏಪ್ರಿಲ್ 29 ರಂದು ಬ್ಯಾಂಡ್ "ಫೈರ್ ಹೌಸ್" ಅನ್ನು ""ದಿ ಮೈಕ್ ಡೋಗ್ಲಾಸ್ ಷೋ" " ಎನ್ನುವ ಕಾರ್ಯಕ್ರಮದಲ್ಲಿ ಪ್ರಸ್ತುತಪಡಿಸಿದರು. ಈ ಕಾರ್ಯಕ್ರಮದಲ್ಲಿ ಸಿಮ್ಮನ್ಸ್ ನ ದೂರದರ್ಶನಕ್ಕೆ ಕೊಟ್ಟ ಮೊದಲ ಸಂದರ್ಶನ ಕೂಡ ಇತ್ತು. ಇದರಲ್ಲಿ ಡೋಗ್ಲಾಸ್ ನೊಂದಿಗೆ ಮಾತನಾಡುವಾಗ ಸಿಮ್ಮನ್ಸ್ ತನ್ನನು ತಾನೆ ದುಷ್ಟ ಶಕ್ತಿಯ ಪ್ರತಿರೂಪ ಎಂದು ಬಣ್ಣಿಸಿಕೊಂಡ, ಅದು ಸ್ಟೂಡಿಯೋದಲ್ಲಿ ನೆರೆದಿದ್ದ ಪ್ರೇಕ್ಷಕರಲ್ಲಿ ಗಲಿಬಿಲಿಯನ್ನುಂಟು ಮಾಡಿತು. ಆ ಕಾರ್ಯಕ್ರಮದಲ್ಲಿದ ಮತ್ತೊಬ್ಬ ಆತಿಥಿ ಟೋಟಿ ಫೀಲ್ಡ್ಸ್, ಸಿಮ್ಮನ್ಸ್ ಆತನ ವಿಚಿತ್ರವಾದ ವೇಷಭೂಷಣಗಳ ಕಳಚಿದಾಗ ಅವನೊಳಗೊಬ್ಬ "ಕೇವಲ ಒಬ್ಬ ಒಳ್ಳೆಯ ಜ್ಯೂ ಹುಡುಗನಿದ್ದಾನೆ" ಎಂದರೆ ಅದು ಹಾಸ್ಯವಾದೀತು ಎಂದಳು. ಸಿಮ್ಮನ್ಸ್ ಈ ಹೇಳಿಕೆಗೆ "ಹೌದು" ಅಥವಾ ಇಲ್ಲ ಎನ್ನದೆ ನುಣಚಿಕೊಂಡು "ಅದು ನಿಮಗಷ್ಟೆ ಗೊತ್ತಿರಬೇಕು" ಎಂದು ಹೇಳಿದ. ಅದಕ್ಕೆ ಆಕೆ, "ನನಗೆ ಗೊತ್ತು. ನಿನ್ನ ಹೂಕ್ ಅನ್ನು ನೀನು ಮರೆಮಾಚಲು ಸಾಧ್ಯವಿಲ್ಲ," ಎಂದು ಸಿಮ್ಮನ್ಸ್ ನ ಮೂಗಿನ ಕುರಿತು ಹೇಳಿದಳು.
ಸತತ ಪ್ರಚಾರ ಹಾಗು ಎಡಬಿಡದೆ ಪ್ರವಾಸಗಳನ್ನು ಮಾಡಿದರೂ ಕೂಡ "ಕಿಸ್ " ಗೆ ಪ್ರಾರಂಭದಲ್ಲಿ ಕೇವಲ 75,000 ಪ್ರತಿಗಳನ್ನು ಮಾತ್ರವೇ ಮಾರಾಟ ಮಾಡಲು ಸಾಧ್ಯವಾಯಿತು. ಇದೇ ಸಂದರ್ಭದಲ್ಲಿ, ತಂಡ ಹಾಗು ಕಾಸಾಬ್ಲಾಂಕಾ ರೆಕಾರ್ಡ್ಸ್ ಇಬ್ಬರೂ ಬಹು ಬೇಗ ಹಣ ಕಳೆದುಕೊಳ್ಳುತ್ತಿದ್ದರು. ಈ ಬ್ಯಾಂಡ್ ಆಗಸ್ಟ್ 1974ರಲ್ಲಿ ಲಾಸ್ ಏಂಜಲಿಸ್ (ಪ್ರವಾಸದ ಸಂದರ್ಭದಲ್ಲಿ)ನಲ್ಲಿ "ಹಾಟರ್ ಥಾನ್ ಹೆಲ್" ಎನ್ನುವ ಅದರ ಎರಡನೇ ಆಲ್ಬಂ ಅನ್ನು ಧ್ವನಿ ಮುದ್ರಿಸುಲು ನಿಂತಿತ್ತು. ಇದು ಆಕ್ಟೋಬರ್ 22, 1974 ರಂದು ಬಿಡುಗಡೆಯಾಯಿತು. ಇದರ "ಲೆಟ್ ಮಿ ಗೊ, ರಾಕ್ ಆಂಡ್ ರೋಲ್" ಎನ್ನುವ ಒಂದೇ ಒಂದು ಸಿಂಗಲ್ (ಹಾಡು)ಚಾರ್ಟಿನಲ್ಲಿ ಯಾವುದೆ ಸ್ಥಾನ ಸಿಗಲಿಲ್ಲ, ಹಾಗು ಆಲ್ಬಂ ನೂರನೇ ಸ್ಥಾನಕ್ಕೆ ತೃಪ್ತಿ ಪಡಬೇಕಾಯಿತು. 

250px|thumb|left|ಎಡದಿಂದ ಬಲಕ್ಕೆ: ಬಿಲ್ ಅಕೊಯಿನ್, ಪೀಟರ್ ಕ್ರಿಸ್, ಜೀನ್ ಸಿಮ್ಮನ್ಸ್, ಏಸ್ ಫ್ರೆಹ್ಲಿ, ಜಾಯ್ಸ್ ಮತ್ತು ನೀಲ್ ಬೊಗಾರ್ಟ್ "ಹಾಟರ್ ಥಾನ್ ಹೆಲ್" ನ ಸ್ಥಾನವು ಚಾರ್ಟಿನಲ್ಲಿ ಇಳಿಮುಖವಾಗುತ್ತಿದ್ದ ಹಾಗೆಯೇ, ಕಿಸ್ ತಮ್ಮ ಪ್ರವಾಸ ಮೊಟಕುಗೊಳಿಸಿ, ಬೇಗನೆ ತಮ್ಮ ಇನ್ನೊಂದು ಹೊಸ ಆಲ್ಬಂ ಮುದ್ರಿಸ ತೊಡಗಿದರು. ಮುಂದಿನ ಆಲ್ಬಂ ತಯಾರಿಸಲು ಕಾಸಾಬ್ಲಾಂಕಾ ದ ಮುಖ್ಯಸ್ಥ ನೀಲ್ ಬೊಗಾರ್ಟ್ ಮುಂದೆ ಬಂದ. ಇವನು, "ಹಾಟರ್ ಥಾನ್ ಹೆಲ್" ನ ಅಸ್ಷಷ್ಟವಾದ ಧ್ವನಿಗಿಂತಲೂ ಸ್ಷಷ್ಟವಾದ ಹಾಗು ಹೆಚ್ಚು ಜೀವಂತಿಕೆಯಿರುವ ಸಂಗೀತಕ್ಕೆ ಆದ್ಯತೆ ಕೊಟ್ಟ. "ಡ್ರೆಸ್ಡ್ ಟು ಕಿಲ್" ಎನ್ನುವ ಈ ಆಲ್ಬಂ ಅನ್ನು ಮಾರ್ಚಿ 19, 1975 ರಂದು ಬಿಡುಗಡೆ ಮಾಡಲಾಯಿತು. ಇದು "ಹಾಟರ್ ಥಾನ್ ಹೆಲ್" ಗಿಂತ ವ್ಯಾಪಾರಿ ದೃಷ್ಟಿಯಿಂದ ಸ್ವಲ್ಪ ಹೆಚ್ಚು ಯಶಸ್ವಿಯಾಯಿತು. ಈ ಆಲ್ಬಂನಲ್ಲಿ "ರಾಕ್ ಅಂಡ್ ರೋಲ್ ಆಲ್ ನೈಟ್" ಎನ್ನುವ ಹಾಡಿತ್ತು. ಈ ಹಾಡು ನಂತರದ ದಿನಗಳಲ್ಲಿ ಬ್ಯಾಂಡಿನ ವಿಶಿಷ್ಟ ಶೈಲಿಯ ಸಂಗೀತದ ಮುದ್ರೆಯ ಹಾಡು ಎಂದು ಗುರುತಿಸಲ್ಪಡುತ್ತದೆ (ಟ್ರೇಡ್ ಮಾರ್ಕ್ ಸಾಂಗ್). 

ಕಿಸ್ ಆಲ್ಬಂಗಳು ದೊಡ್ಡ ಪ್ರಮಾಣದಲ್ಲಿ ವ್ಯಾಪಾರವಾಗಿರದ್ದಿದ್ದರೂ ಕೂಡ, ಈ ಬ್ಯಾಂಡ್ ತನ್ನ ವಿಶಿಷ್ಟವಾದ ಪ್ರದರ್ಶನಗಳಿಂದಾಗಿ ಲೈವ್ ಆಕ್ಟ್ ಗಳಲ್ಲಿ(ರಂಗ ಪ್ರದರ್ಶನ) ಹೆಸರುವಾಸಿ ಆಗ ತೊಡಗಿತು. ಕಿಸ್ ಸಂಗೀತ ಗೋಷ್ಟಿಗಳಲ್ಲಿ (ಕಾನ್ಸರ್ಟ್ಸ) ಸಿಮನ್ಸ್ "ರಕ್ತ" (ಮುಖ್ಯವಾಗಿ ಮೊಸರು (ಯಾಗರ್ಟ್) ಮತ್ತು ಬಣ್ಣ ಕೊಡುವ ರಸಾಯನಗಳು) ಉಗುಳುವುದು, ಆಥವಾ "ಬೆಂಕಿಯನ್ನು ಉಗುಳುವುದು"; ಫ್ರೆಹ್ಲಿ ಗಿಟಾರ್ ನುಡಿಸುತ್ತಿದ್ದ ಹಾಗೆಯೆ ಅದು ಬೆಂಕಿ ಹತ್ತಿಕೊಳ್ಳುವುದು; ಕ್ರಿಸ್ ಡ್ರಮ್ ಗಳನ್ನು ಹೊಡೆಯುವಾಗ ಅದು ಬೆಂಕಿಯ ಕಿಡಿಗಳನ್ನು ಕಾರುವುದು; ಸ್ಟಾನ್ಲಿಯ ಟೌನ್ ಶೆಂಡ್ ಶೈಲಿಯಲ್ಲಿ ಗಿಟಾರ್ ನುಡಿಸುವುದು ಹಾಗು ಪ್ರದರ್ಶನದ ಉದ್ದಕ್ಕೂ ಇತರೆ ಪೈರೊಟೆಕ್ನಿಕ್ ಗಳಿರುತ್ತಿದ್ದವು. 

1975ರ ಅಂತ್ಯದ ವೇಳೆಗೆ, ಕಾಸಾಬ್ಲಾಂಕಾ ಬಹುತೇಕವಾಗಿ ದಿವಾಳಿಯಾಗುವ ಹಂತವನ್ನು ತಲುಪಿತ್ತು. ಕಿಸ್ ಅವರ ಧ್ವನಿಮುದ್ರಣ ಒಪ್ಪಂದವನ್ನು ಕಳೆದು ಕೊಳ್ಳುವ ಭೀತಿ ಎದುರಿಸುತ್ತಿತ್ತು. ಅವರುಗಳ ಅಸ್ತಿತ್ವವನ್ನು ಉಳಿಸಿಕೊಳ್ಳಲು ಇಬ್ಬರಿಗೂ ಯಶಸ್ಸಿನ ಅವಶ್ಯಕತೆಯಿತ್ತು. ಈ ಯಶಸ್ಸು ಅವರಿಗೆ, ಅವರು ಊಹಿಸದ ರೂಪದಲ್ಲಿ, ಡಬಲ್ ಲೈವ್ ಅಲ್ಬಂ ನ ಮೂಲಕ ದೊರೆಯಿತು.

ಒಂದೇ ದಿನ ಬಿಡುಗಡೆಯಾದ ನಾಲ್ಕು ಸೋಲೋ ಆಲ್ಬಂಗಳು(1978)
ಪ್ರಾರಂಭದ ದಿನಗಳು ಮತ್ತು ಹೋರಾಟ (1971–1975)
ಪುನರ್ಮಿಲನ (1996–2000)
ಮೇಕ್ಅಪ್ ತೆಗೆದದ್ದು ಹಾಗು ಪುನ:ಯಶಸ್ಸುಗಳಿಸಿದ್ದು (1983-1996)